Virallinen lehti nro C 304 , 02/10/1998 s. 0091



KIRJALLINEN KYSYMYS E-0395/98 komissiolle esittäjä(t): Daniela Raschhofer (NI) (24. helmikuuta 1998) Aihe: Agenda 2000:n vaikutus olemassa olevalle viidentoista jäsenvaltion yhteisölle Agenda 2000:n julkistamisen yhteydessä käytiin perusteellinen keskustelu niistä eduista ja haitoista, joita unionin laajentuminen itään aiheuttaa jäsenyyttä hakeneille maille. Käydyssä keskustelussa kiinnitettiin kuitenkin liian vähän huomiota siihen, miten unionin laajentuminen itään vaikuttaa olemassa olevaan viidentoista jäsenvaltion muodostamaan yhteisöön. Onko olemassa tutkimustuloksia, joissa käsitellään sitä, miten unionin laajentuminen itään vaikuttaa olemassa olevaan viidentoista jäsenvaltion yhteisöön? Jos on, missä tuloksiin voi tutustua ja kuka tutkimuksen suoritti? Suoritettiinko tutkimuksia, joissa otettiin huomioon Itävallan sijainti jännevaltiona, jolla on pisin yhteinen ulkoraja jäsenyyttä hakeneiden valtioiden kanssa? Suoritettiinko tutkimuksia, joissa tarkasteltiin niitä vaikutuksia, joita unionin laajentumisesta itään aiheutuu viidentoista jäsenvaltion yhteisön työllisyystilanteeseen ja erityisesti Itävallan rajan läheisyydessä sijaitsevien alueiden työllisyystilanteeseen ja jos suoritettiin, missä tuloksiin voi tutustua? Suoritettiinko tutkimuksia, joissa tarkasteltiin niitä vaikutuksia, joita unionin laajentumisesta itään aiheutuu viidentoista jäsenvaltion muodostaman yhteisön palkkatasoon ja erityisesti Itävallan rajan läheisyydessä sijaitsevien alueiden palkkatasoon ja jos suoritettiin, missä tuloksiin voi tutustua? Suoritettiinko tutkimuksia, joissa tarkasteltiin niitä vaikutuksia, joita unionin laajentumisesta itään aiheutuu viidentoista jäsenvaltion muodostaman yhteisön väestön liikkuvuudelle ja jos suoritettiin, missä tuloksiin voi tutustua? Suoritettiinko tutkimuksia siitä, kuinka suuri osa uusien jäsenvaltioiden kansalaisista aikoo etsiä työtä viidentoista jäsenvaltion alueelta ja erityisesti Itävallan rajan läheisyydessä sijaitsevilta alueilta ja kuinka moni näistä henkilöistä haluaa asettua pysyvästi työpaikkansa läheisyyteen ja jos suoritettiin, missä tuloksiin voi tutustua? Suoritettiinko tutkimuksia siitä, millä tavoin unionin laajentuminen itään tulee vaikuttamaan viidentoista jäsenvaltion yhteisön ja erityisesti Itävallan rajan läheisyydessä sijaitsevien alueiden eri elinkeinoaloihin ja jos suoritettiin, missä tuloksiin voi tutustua? Suoritettiinko tutkimuksia siitä, millä tavoin unionin laajentuminen itään tulee vaikuttamaan yhteisön ja Itävallan sisäiseen turvallisuuteen ja jos suoritettiin, missä tuloksiin voi tutustua? Jos edellä mainittuja aiheita ei tutkittu, miksi tutkimustoimeksiantoja ei annettu? Komission jäsenen Hans van den Broekin komission puolesta antama vastaus (19. maaliskuuta 1998) Agenda 2000:een ((KOM(97) lopullinen. )) sisältyviä ehdotuksia valmistellessaan ja meneillään olevan laajentumisen valmistelun yhteydessä komissio on huolellisesti arvioinut lukuisia tutkimuksia, joissa selvitetään laajentumisen todennäköisiä vaikutuksia yhteisöön. Kyseisiä tutkimuksia ovat tehneet sellaiset arvossapidetyt itävaltalaiset instituutit kuten WIFO, WIW ja IHS, jotka ovat yhtä mieltä uudistuksissaan pitkälle edenneiden maiden yhteisöön liittymisen pitkän aikavälin myönteisistä vaikutuksista Itävallan talouteen. Komission arviointi laajentumisen vaikutuksista yhteisöön ja sen politiikkaan on julkaistu ja annettu parlamentille ja neuvostolle keskeisenä osana Agenda 2000:ta (nide II). Arvoisan parlamentin jäsenen mainitsemia vaikutuksia alueellisiin rakenteisiin, työmarkkinoihin ja useisiin muihin aloihin käsitellään yksityiskohtaisesti edellä mainitussa komission tiedonannossa. Itävallan raja-alueita koskevien vaikutusten osalta arvoisaa parlamentin jäsentä kehotetaan tutustumaan komission antamaan vastaukseen Johannes Swobodan esittämään kirjalliseen kysymykseen P-293/98 ((EYVL L 223, 17.7.1998, s. 159. )).